Πρόταση κανονισμού (ΕΚ) του Συμβουλίου για τον καθορισμό των όρων βάσει των οποίων μπορεί να πραγματοποιείται εκφόρτωση ρέγγας για βιομηχανικούς σκοπούς εκτός από την άμεση κατανάλωση από τον άνθρωπο (98/C 25/08) (Κείμενο που παρουσιάζει ενδιαφέρον για τον ΕΟΧ) COM(97) 694 τελικό - 97/0353(CNS)

(Υποβλήθηκε από την Επιτροπή στις 12 Δεκεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι ο κανονισμός (ΕΟΚ) αριθ. 2115/77 του Συμβουλίου (1) για την απαγόρευση της απευθείας αλιείας καθώς και της εκφόρτωσης της ρέγγας που προορίζεται για βιομηχανικούς σκοπούς διαφορετικούς από την ανθρώπινη κατανάλωση στηρίζεται σε μία κατάσταση υπερεκμετάλλευσης, η οποία δεν υφίσταται πλέον σε πολλές γεωγραφικές περιοχές 7

ότι τα αποθέματα ρέγγας της Βαλτικής Θάλασσας, των Belts και Sound δεν υφίστανται σήμερα απειλή 7 ότι η βελτιωμένη οικονομική χρήση των αποθεμάτων αυτών τους επιτρέπει να υφίστανται αλίευση για σκοπούς διαφορετικούς από την ανθρώπινη κατανάλωση 7 ότι δεν απαιτείται εφαρμογή απαγόρευσης για τους βιομηχανικούς σκοπούς για τους οποίους πραγματοποιούνται οι εκφορτώσεις ψαριών που προέρχονται από τα αποθέματα αυτά 7

ότι η βιομηχανική αλιεία ρέγγας στη Βαλτική Θάλασσα μπορεί να προκαλέσει σημαντικά παρεμπίπτοντα αλιεύματα νεαρών μπακαλιάρων «Gadus morhua» 7 ότι η εν λόγω αλιεία δεν θα πρέπει να επιτραπεί σε περιοχές όπου αφθονούν νεαροί μπακαλιάροι «Gadus morhua» 7

ότι η κατάσταση του αποθέματος ρέγγας στη Βόρειο Θάλασσα, στο Skagerrak και Kattegat προκαλεί σοβαρές ανησυχίες 7

ότι για άλλα αποθέματα ρέγγας στο Βορειοανατολικό Ατλαντικό, οι τρέχουσες πρακτικές αλιείας, δηλαδή η αλιεία για την ανθρώπινη κατανάλωση, προκαλεί αρκετά υψηλά ποσοστά εκμετάλλευσης 7 ότι, ως εκ τούτου, δεν είναι επιθυμητές αλλαγές στις αλιευτικές πρακτικές των αποθεμάτων αυτών 7

ότι ο κανονισμός (ΕΟΚ) αριθ. 2847/93 του Συμβουλίου (2), για τη θέσπιση συστήματος ελέγχου που εφαρμόζεται στην κοινή αλιευτική πολιτική, προβλέπει τη δορυφορική παρακολούθηση των σκαφών που ασχολούνται με την αλιεία για βιομηχανικούς σκοπούς από την 1η Ιουλίου 1998 και μετέπειτα 7

ότι ο κανονισμός (ΕΟΚ) αριθ. 1866/86 του Συμβουλίου, της 12ης Ιουνίου 1986, για τη θέσπιση μέτρων διατήρησης των αλιευτικών πόρων της Βαλτικής Θάλασσας, των Belts και Sound (3), προβλέπει όρους για την αλιεία ρέγγας στη Βαλτική Θάλασσα, τα Belts και Sound 7

ότι ο κανονισμός (ΕΚ) αριθ. 894/97 του Συμβουλίου, της 29ης Απριλίου 1997, για τον καθορισμό ορισμένων τεχνικών μέτρων για τη διατήρηση των αλιευτικών πόρων (4), προβλέπει όρους για τη διατήρηση επί του σκάφους και την εκφόρτωση ρέγγας που αλιεύεται στις περιοχές 1 και 2 με αλιευτικά εργαλεία που χρησιμοποιούνται σήμερα για τη διενέργεια αλιείας για βιομηχανικούς σκοπούς διαφορετικούς από την άμεση κατανάλωση από των άνθρωπο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ρέγγες, που αλιεύονται κατά τη διενέργεια αλιείας με δίχτυα ελάχιστου μεγέθους ματιών μικρότερου των 32 mm στις περιοχές 1 και 2 ή με δίχτυ ελάχιστου μεγέθους ματιών μικρότερου των 40 mm στην περιοχή 3, δεν μπορούν να διατηρούνται επί του σκάφους, εκτός εάν τα αλιεύματα αυτά:

i) αλιεύονται εκτός του Skagerrak και Kattegat και στις διαιρέσεις CIEM IIIb, c και d, συνίστανται μόνο από μείγμα σαρδελόρεγγας και ρέγγας, δεν υφίστανται διαλογή και η ρέγγα δεν υπερβαίνει το 10 % κατά βάρος του συνολικού συνδυασμένου βάρους ρέγγας και σαρδελόρεγγας που διατηρείται επί του σκάφους

ii) αλιεύονται εκτός των διαιρέσεων CIEM IIIb, c και d, συνίστανται από ρέγγα αναμεμειγμένη με άλλα είδη, ανεξάρτητα εάν συμπεριλαμβάνεται ή όχι σαρδελόρεγγα, δεν υφίστανται διαλογή και η ρέγγα δεν υπερβαίνει το 5 % κατά βάρος του συνολικού συνδυασμένου βάρους της ρέγγας και των άλλων ειδών που διατηρούνται επί του σκάφους.

Άρθρο 2

1. Απαγορεύεται η εκφόρτωση για σκοπούς διαφορετικούς από την ανθρώπινη κατανάλωση, αλιευμάτων ρέγγας που αλιεύονται εκτός των διαιρέσεων CIEM III b, c και d, όταν τα αλιεύματα αυτά έχουν αλιευθεί στις περιοχές 1 και 2 με ρυμουλκούμενα δίχτυα ελάχιστου μεγέθους ματιών ίσου ή μεγαλύτερου των 32 mm, ή στην περιοχή 3, με ρυμουλκούμενα δίχτυα ελάχιστου μεγέθους ματιών ίσου ή μεγαλύτερου των 40 mm ή σε οποιαδήποτε άλλη περιοχή με οποιοδήποτε αλιευτικό εργαλείο εκτός των ρυμουλκούμενων διχτυών.

2. Εντούτοις, επιτρέπεται η εκφόρτωση για σκοπούς διαφορετικούς από την ανθρώπινη κατανάλωση:

i) οποιασδήποτε ρέγγας, η οποία αλιεύεται εντός της διαίρεσης CIEM IIId, εκτός της υποδιαίρεσης 24, ή

ii) οποιασδήποτε ρέγγας, η οποία αλιεύεται εντός των διαιρέσεων CIEM IIIb και c ή της υποδιαίρεσης 24 της διαίρεσης CIEM IIId, υπό τον όρο ότι η ρέγγα εκφορτώνεται με σαρδελόρεγγα ή/και άλλα είδη, χωρίς να υποστεί διαλογή, ή

iii) αλιεύματα ρέγγας που αλιεύονται εκτός των διαιρέσεων CIEM IIIb, c και d, υπό τον όρο ότι τα αλιεύματα αυτά πληρούν τους όρους που καθορίζονται στο άρθρο 1 του παρόντος κανονισμού.

Άρθρο 3

Ο κανονισμός (ΕΟΚ) αριθ. 2115/77 καταργείται.

Άρθρο 4

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 247 της 28.9.1977, σ. 2.

(2) ΕΕ L 261 της 20.10.1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2205/97 (ΕΕ L 304 της 7.11.1997, σ. 1).

(3) ΕΕ L 162 της 18.6.1986, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1821/96 (ΕΕ L 241 της 21.9.1996, σ. 8).

(4) ΕΕ L 132 της 23.5.1997, σ. 1.